Timo Glock

Timas Glokas (; g. 1982 m. kovo 18 d. Lindenfelse, Vokietijoje) – automobilių sporto lenktynininkas. 2004 m. Formulės 1 sezone jis tapo vienu iš kelių pilotų, kuris pelnė taškus savo pirmose Formulės 1 lenktynėse. 2007 m. jis tapo GP2 serijos čempionu.

 Karjera 
 Karjeros pradžia 
T. Glockas pradėjo savo karjerą 1998 m. būdamas 15 metų. Jis laimėjo keletą kartingų čempionatų bei 2000 m. BMW ADAC Formula Junior bei 2001 m. Formula BMW ADAC čempionatus. 2002 m. jis finišavo trečias Vokietijos F3 čempionate, o 2003 m. laimėjo trejas lenktynes Formula 3 serijoje.

 Debiutas Formulė 1 
2004 m. sezone jis pasirašė sutartį su Jordan ekipa kaip pilotas bandytojas. Jo debiutas lenktynėse įvyko Kanados GP, kai jis pakeitė ekipos pilotą Giorgio Pantano vienerioms lenktynėms. Jis finišavo 11-tas, tačiau po finišo buvo dikvalifikuotos Toyota ir Williams ekipos, tad Glockas pelnė pirmuosius savo taškus. Po to vokietis startavo dar trejose lenktynėse sezone.

 Champ Car ir GP2 
2005 m. Timo Glockas nusprendė dalyvauti JAV vyksiančiose Champ Car lenktynėse. Geriausias jo rezultatas sezone buvo antroji vieta, o sezono pabaigoje jis buvo surinkęs 202 taškus, ko užteko užimti 8 vietą galutinėje įskaitoje.

2006 m. jis startavo GP2 čempionate. Pelnęs 2 pergales jis užėmė 4 vietą, o kitais metais pelnęs 5 pergales jis tapo GP2 serijos čempionu.

 Sugrįžimas į Formulė 1 
Po pergalingo 2007 m. čempionato jis patraukė kelių Formulės 1 komandų dėmesį. Po derybų jis pasirašė sutartį su Toyota ekipa. Jo komandos draugas tapo italas Jarno Trulli. Per pirmas dvejas lenktynes Timo Glockas finišo nepasiekė, tačiau po to vis gerino savo rezultatus. Kanados GP jis pelnė 4 vietą, o savo pirmąjį podiumą karjeroje jis pelnė Vengrijos GP finišuodamas antroje vietoje. Vokietis šiame sezone sužibėjo ir Singapūre, kur pelnė 4 vietą.

Virgin Racing

2009 m. sezono pabaigoje žlugus Toyota F1 komandai, jis perėjo į naują Manor GP komandą.http://www.formula1.com/news/headlines/2009/11/10222.html 

 Karjeros statistika 
 Sezonas Čempionatas Komanda Lenktynės Pole pozicijos Pergalės Taškai Galutinė vieta 2000 ADAC Formula Junior Cup 19 6 11 285.5 1 2001 Formula BMW ADAC BMW Formel ADAC Rookie Team 20 3 8 268 1 2002 German Formula 3 Championship Opel Team KMS 18 2 3 52 3 2003 Formula 3 Euroseries Opel Team KMS 20 0 3 55 5 2004 Porsche Supercup Porsche AG VIP Team 1 0 0 0 - 2004 Formulė 1 Jordan 4 0 0 2 19 2005 Champ Car World Series Rocketsports Racing 13 0 0 202 8 2006 GP2 Series BCN CompeticioniSport International 20 0 2 60 4 2007 GP2 Series iSport International 21 4 5 88 1 2008 Formulė 1 Toyota 18 0 0 25 10 2009 Formulė 1 Toyota 14 0 0 15 10
* – Sezonas vyksta

 Nuorodos 

 Oficialus Timo Glocko puslapis
 Timo Glocko karjeros statistika

Kategorija:Vokietijos lenktynininkai
Kategorija:Formulės 1 pilotai
Kategorija:GP2 serijos čempionai